华藏寺来勒美国旧金山市当中交关闹猛个米慎区（Mission District）里向，个答地方老底子辰光是只天主教个教堂，变成佛教寺庙是勒了2004年个12月25号个開寺，庙个进口里厢供奉个是弥勒菩萨像，一楼是大雄宝殿，供奉个有释迦牟尼佛、千手观世音菩萨搭仔韦陀菩萨，二层楼浪是弥陀殿，供个是阿弥陀佛像，个尊佛像有得两层楼伽高，实在是庄严又壮观得来勿得了，三层楼高头是藏经阁，庙个後院有一棵落过甘露的木棉树，再里厢还有畀大家拜关公个关圣帝君护法亭。